Diari Oficial de la Generalitat Valenciana


Sumari del DOGV 9523, del 31-01-2023 (2023/654)

RESOLUCIÓ de 23 de gener de 2023, de la Presidència de la Generalitat, per la qual se suprimeix el lloc de cap d'Oficina OFISAM. classe 3a, a Onda, de la Diputació Provincial de Castelló.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9523

Data del DOGV
:   31-01-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/654


Data del document
:   23-01-2023

Organisme emissor
:   Presidència de la Generalitat

Tipus de document
:   Resolució

Descriptors 

:   * concurs administratiu

RESOLUCIÓ de 23 de gener de 2023, de la Presidència de la Generalitat, per la qual se suprimeix el lloc de cap d'Oficina OFISAM. classe 3a, a Onda, de la Diputació Provincial de Castelló. [2023/654]  
La Diputació Provincial de Castelló, en sessió extraordinària del Ple celebrada el dia 13 de desembre de 2022, va aprovar inicialment la plantilla de personal i relació de llocs de treball del personal de la Diputació Provincial de Castelló i dels seus organismes autònoms locals, per a l'exercici 2023. Aquesta plantilla i relació de llocs de treball, va ser publicada en el Butlletí Oficial de la Província de Castelló núm. 105, de 15 de desembre de 2022, a l'efecte d'interposició de reclamacions. Finalitzat el període d'exposició al públic, i no havent-se presentat cap reclamació, de conformitat amb l'informe del Registre General de la Diputació, es considera definitivament aprovada la plantilla i relació de llocs de treball de personal de la Diputació Provincial de Castelló i dels seus organismes autònoms locals, per a l'exercici 2023, en la mateixa forma en què apareix publicada en l'esmentat butlletí tenint compte l'esmena de l'error material indicat en el punt primer de l'anunci de l'aprovació definitiva en el Butlletí Oficial de la Província de Castelló número 5, de 12 de gener de 2023.  
  
En aquesta plantilla s'inclou la supressió del lloc de secretari interventor denominat oficialment en el Registre integrat d'habilitats nacionals com a cap d'Oficina OFISAM. classe 3a, a Onda (Castelló), conforme a la proposta de la taula general de negociació d'aquesta corporació, de modificació de plantilla i relació de llocs de treball de la Diputació Provincial de Castelló i dels seus organismes autònoms locals per a l'exercici 2023, i pel diputat delegat de Recursos Humans, en data 24 de novembre de 2022, es resol amortitzar la plaça de secretari interventor en cap zona sud, subgrup: A1/A, escala: habilitat nacional, subescala: secretaria intervenció.  
Vistos els antecedents indicats, i en virtut del que es disposa en els articles 7 i 8 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en els articles 2 i 6 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 21.02.2022), es proposa resoldre:  
  
Suprimir el lloc de cap d'Oficina OFISAM, classe 3a, a Onda (Castelló), de la Diputació Provincial de Castelló.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 23 de gener de 2023.- El president de la Generalitat, p. d. (R 17.02.2022, DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.